મોડાસા તાલુકાના સરડોઈમાં પ્રાથમિક શાળા વિસ્તારમાં આવેલી વિજ ડીપીમાં છેલ્લા કેટલાય દિવસથી તણખા ઝરતા હતા પરંતુ તંત્રની લાલીયાવાડીમાં કોઈ સમારકામ થયું ન હતું અને બુધવારની રાત્રે એકાએક વિજ ડીપીમાં વોલ્ટ વધી ગયા પછી ભારે વિજ પ્રવાહ ગ્રાહકોના ઘર સુધી પહોંચી જતાં રાવળ, નાયક, દરજી, રાઠોડ સહિતના ફળીયાઓમાં એક પછી એક ગ્રાહકોના પંખા, ટીવી, ફ્રીજ, ટીવીરીસીવર અને ટયુબલાઈટ ધાણીફૂટ અવાજની જેમ ફુટી ધુમાડા સાથે નકામા બની જતાં ગ્રાહકો એક તબક્કે વિજ લાઈટની મુખ્ય સ્વીચ બંધ કરી સુરક્ષિત ઘરની બહાર નિકળી ગયા હતા.